คณะรัฐมนตรี เตรียมพิจารณาข้อเสนอกระทรวงศึกษาธิการ ขอปรับค่าอาหารกลางวันของนักเรียน
การประชุมคณะรัฐมนตรี วันนี้ 9 กุมภาพันธ์ 2564  พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยวาระที่น่าสนใจ คือ ที่ประชุมคณะกรรมการผู้สูงอายุแห่งชาติ ครั้งที่ 1/2564 จะเสนอมาตรการป้องกันและแก้ไขปัญหาการรับเบี้ยยังชีพผู้สูงอายุที่มีความซ้ำซ้อนกับสวัสดิการอื่นโดยให้มีการตั้งคณะทำงานพิจารณาปรับปรุงระเบียบและกฎหมาย พร้อมเสนอให้ที่ประชุมชะลอการเรียกคืนเงินซ้ำซ้อนไว้ก่อนขณะที่กระทรวงศึกษาธิการ เสนอ ขอปรับค่าอาหารกลางวันของนักเรียนและจะรายงานผลการพิจารณารายงานข้อเสนอแนะเชิงนโยบายเร่งด่วนว่าด้วยการบริหารการจัดการศึกษาในช่วงสถานการณ์การระบาดของโรคโควิด-19 ที่เหมาะสมกับสังคมไทยของคณะกรรมาธิการการศึกษาวุฒิสภาด้านกระทรวงพลังงาน เสนอ ร่างประกาศคณะกรรมการปิโตรเลียม เรื่อง หลักเกณฑ์และวิธีการกำหนดพื้นที่ที่จะดำเนินการสำรวจหรือผลิตปีโตรเลียมในรูปแบบของสัมปทาน สัญญาแบ่งปันผลผลิต หรือสัญญาจ้างบริการ (ฉบับที่ 2)กระทรวงคมนาคม ขออนุมัติดำเนินงานก่อสร้างโครงการทางหลวงพิเศษระหว่างเมืองหมายเลข 82 สายบางขุนเทียน-บ้านแพ้ว ช่วงเอกชัย-บ้านแพ้ว ในส่วนของงานโยธาของกรมทางหลวงกระทรวงพาณิชย์ ขออนุมัติงบประมาณโครงการชดเชยดอกเบี้ยให้ผู้ประกอบการค้าข้าวในการเก็บสต๊อกกระทรวงกลาโหม เสนอ ร่างพระราชบัญญัติเงินเดือน เงินประจำตำแหน่ง และประโยชน์ตอบแทนอื่นๆ ของข้าราชการพลเรือนกลาโหม